श्रीलंका में होने वाली वनडे सीरीज और एक मात्र टी 20 मैच के लिए पिछले सप्ताह टीम का हिस्सा बनने वहां पहुंचे अफरीदी ने कुछ दिन पहले कम से कम एक अन्तरराष्ट्रीय मैच के लिए पाकिस्तान टीम की कप्तानी करने की इच्छा जाहिर की थी। दाबुंला में गुरुवार से पाकिस्तान और श्रीलंका के बीच पांच वनडे मैचों की सीरीज शुरू हो रही है और इनके बीच एक मात्र टवेंटी 20 मैच 12 अगस्त को कोलंबो में खेला जाएगा। एक सूत्र ने बताया कि इस निर्णय से यह स्पष्ट है कि क्रिकेट बोर्ड सीमित ओवर क्रिकेट में उपकप्तान मिस्बाह उल हक को लेकर चितिंत है।